Diari Oficial de la Generalitat Valenciana


Sumari del DOGV 4724, del 01-04-2004 (2004/2666)

ORDE d'1 de març de 2004, de la Conselleria de Cultura, Educació i Esport, per la qual es modifica l'autorització per ampliació d'unitats a l'Escola d'Educació Infantil Municipal de Vinalesa (València).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/2666


Data del document
:   01-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Vinalesa
    * centre d'ensenyament
    * ensenyament públic

ORDE d'1 de març de 2004, de la Conselleria de Cultura, Educació i Esport, per la qual es modifica l'autorització per ampliació d'unitats a l'Escola d'Educació Infantil Municipal de Vinalesa (València). [2004/X2666]
  
L'expedient ha sigut iniciat a instància del representant de l'Ajuntament de Vinalesa, entitat titular de l'Escola d'Educació Infantil Municipal de Vinalesa, sítia al carrer dels Jocs, s/n (CP Josep Blat Gimeno) de la citada localitat i amb número de codi 77952622, i en este se sol·licita la modificació de l'autorització per ampliació d'una unitat en la mencionada escola.
  
El 23 de desembre de 2002 es va subscriure un Conveni entre la Generalitat Valenciana (Conselleria de Cultura i Educació) i l'Ajuntament de Vinalesa (València) amb què es creava l'Escola Infantil Municipal de Vinalesa, publicat per Resolució d'11 de febrer de 2003 (DOGV de 6 de març), en la clàusula sèptima del qual s'autoritza el conseller de Cultura i Educació a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.
  
La Direcció General de Centres Docents va declarar, a través de la Resolució de data 7 de maig de 2003, l'adequació de les instal·lacions proposades, quant a espais educatius es referix, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Vist que la Unitat Tècnica i la Inspecció Educativa de la Direcció Territorial de Cultura, Educació i Esport de València han emés informes favorables en el seu respectiu àmbit competencial.
  
Vists la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació; el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries i l'Orde de 2 de febrer de 1998, de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Aprovar la modificació de l'autorització a l'escola que a continuació s'indica, en els termes que s'hi especifiquen:
  
Denominació específica: Escola Infantil Municipal de Vinalesa
  
Adreça: C/ dels Jocs, s/n (CP Josep Blat i Gimeno).
  
Localitat: Vinalesa
  
Província: València
  
Codi: 08812085
  
Titular: Ajuntament de Vinalesa
  
Modificació que s'autoritza:
  
- S'amplia en una unitat l'autorització a l'escola mencionada, de manera que quedarà configurada amb la composició següent:
  
- 2 unitats d'Educació Infantil de Primer Cicle incomplet amb 33 llocs escolars.
  
1 unitat per a xiquets de 1-2 anys amb 13 llocs escolars.
  
1 unitat per a xiquets de 2-3 anys amb 20 llocs escolars.
  
Segon
  
La present autorització tindrà efectes des de l'inici del curs acadèmic 2003/2004.
  
Tercer
  
Qualsevol modificació dels termes d'esta orde requerirà la preceptiva autorització de l'administració Educativa.
  
DISPOSICIÓ ADDICIONAL
  
La present orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció que en fa la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar, potestativament recurs de reposició o bé plantejar directament recurs contenciós administratiu, en els terminis i davant els òrgans indicats en les normes adés esmentades.
  
València, 1 de març de 2004
  
El conseller de Cultura, Educació i Esport,